Frammistaða Guillermo Ochoa , markvarðar mexíkóska landsliðsins , á HM í Brasilíu hefur vakið verðskuldaða athygli . Hann sýndi mörg snilldartilþrif á milli stanganna á heimsmeistaramótinu , til að mynda á móti gestgjöfum Brasilíu , en lið hans féll óverðskuldað úr keppni á HM í vikunni er það tapaði fyrir sigurstranglegu liði Hollendinga . Fyrir heimsmeistaramótið spilaði Ochoa með franska liðinu Ajaccio , en samningur hans við liðið rann út skömmu áður en HM í Brasilíu hófst . Hæfileikar Ochoa hafa vakið athygli margra stórliða í Evrópu , sem renna nú hýru auga til markvarðarins , en þeirra á meðal ku vera ensku úrvalsdeildarliðin Arsenal og Liverpool . Einn eldheitur stuðningsmaður Ajaccio hefur nú brugðið á það ráð að auglýsa fjölskylduna sína og húsið til sölu á netinu svo að markmaðurinn fari hvergi . Söluandvirðið , litlar sextán milljónir Bandaríkjadala , hyggst hann nefnilega láta renna til Ajaccio svo að liðið geti borgað Ochoa laun sem nema sextíu þúsund sterlingspundum á viku . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .